Feljegyzés

2021.03.10 Zoom találkozó

téma: Drenyovszky János evangélikus lelkész szellemi örökségének feltárása

résztvevők: dr. Fabinyi Tamás püspök-elnök

dr. Győri Józsefné dr. Drenyovszky Irén Drenyovszky János lánya

dr. Győri Gábor unoka

Drenyovszky János 1899-ben született Zsidón (Sidó, ma Vácegres). Aszódi gimnáziumban tanult, gyalog járt Aszódra, az otthoni munkáit is elvégezte. Isten személyesen megszólította, és szolgálatra hívta el. Jézus Krisztusba vetett személyes hitében minden igyekezete arra irányult, hogy kihozza faluját, családját a betegségekből (hat testvére halt meg csecsemő-gyermek, fiatal felnőtt korban), az elmaradottságból és az erős tranoszciuszi kegyesség ellenére pusztító alkohol-fogyasztásból. Minden lehetséges módon igyekezett követni Megváltóját. Lelkészi hivatást választott. Magyarul és szlovákul is hirdette Isten igéjét, az evangéliumot. A Baráti Mozgalom buzgó tagja, a szervezők egyike volt, Gáncs Aladár barátja. Hetente gyűltek össze az Üllői út 24-ben ébredésért imádkozni. konferenciákat szerveztek Tevékeny volt a bel- és külmisszióban . Mindenkori lakásunkban a Missziói Lapok Kiadó-hivatalát vezette.

A második világháború kitörésével, és az izraelita származású emberek elleni fokozódó atrocitások idején, 1944 július25-én Dr. Raffay Sándor püspök kirendelte. augusztus 1-től az újonnan megalakított zsidó-keresztyén evangélikus missziói lelkészi hivatal vezetésére. A hivatal feladata a Budapest Székesfőváros területén hozzánk, utóbbi időben betért zsidó származású hívek gondozása volt.

Munkáját hűséggel, nagy diszkrécióval végezte, a felkínált belvárosi szolgálati lakást lelkiismereti okok miatt határozottanm visszautasította.

1944 őszén, családját Balatonra menekítette a bombázások miatt. Ő maga Budapesten végezte szolgálatát, ez idő alatt feltehetően nagy hangsúlyt fektetett a zsidó gyermekek és családok segítésére, feltehetően mentésére. Szolgálati helye a Rákóczi úti Luther ház lehetett, ahol a szlovák gyülekezet templomában tartott istentiszteleteket, és a házban feltehetőpen több zsidó családnak nyújtottak menedéket.

A front közeledtével leutazott Balatonvilágosra, hogy családját Budapestre hozza, de erre már nem került sor a vonatközlekedés megszűnte miatt ott rekedtek. Embert próbáló körülmények között vigyázott feleségére, anyósára, apósára és gyermekeire 1944-45 hideg, háborús telén. Menekülve településről-településre, volt, hogy kukoricaföldön töltve az éjszakát.

1945 elején Pápára értek, ahol a bombatámadás után, mivel a városból az ott szolgáló lelkészek elmenekültek, ő temette el az áldozatok földi maradványait. A háború elmultával vonaton utaztak Budapestre, ahol a marba- vagonban egy haldokló, táborból hazatérő zsidó embernek nyújtott testi, lelki segítséget, vigasztalást. A kiütéses tífuszt elkapta ő is és gyermekei közül kettő. 1945 május 11-én a Szentlászló kórházban hunyt el, utolsó szavait ott levő felesége révén örökségül hagyta: János 3,16 és Zsid.12,8. Özvegye védőnőként nagyon nehéz körülmények között kellett, hogy fölnevelje három gyermeküket. Az 50-es évek általános és egyházon belüli politikai helyzete nem, hogy segítette volna őket, de inkább mellőzte. Nem volt senki, aki Drenyovszky János szellemi hagyatékát fel tudta volna dolgozni. Fia ifj. Drenyovszky János szintén evangélikus lelkész lett, de amikor édesapja után próbált kutatni, mindig falakba ütközött. Személyes és politikai okokból ő kilépett az egyházi szolgálatból, és sajnos fiatalon elhunyt. dr. Drenyovszky Irén levelező teológusként 1989-ben diplomamunkája során kutatta édesapja örökségét, de előtte is rendre bezáródtak az ajtók.

A kutatás célja:

1. Drenyovszky János evangélikus lelkésznek, mint Isten hiteles emberének életét feltárni. Szolgálata, bátorsága, családja iránti elkötelezettsége példa lehet a mai kor emberének
2. Az Evangélikus Egyház a háború utáni időben érthető módon nem tudott eleget tenni lelkésze iránti morális kötelezettségének, hogy emlékét megőrizze. Ezt lehetősége van bepótolni.

A Kutatás irányai:

1. Az evangelizáció és misszió szervezésben betöltött szerep
2. A zsidó misszióban végzett munka felderítése

Források:

1. Missziói Lapok <https://mandadb.hu/common/file-servlet/document/74663/default/doc_url/Misszii_lapok_1936_10.pdf>
2. A Magyar Anna Frank rádió beszélgetés 2013.04.12 - <https://www.evangelikus.hu/node/1033?language=de>

Akiket érdemes lenne megkeresni:

- Czenthe Miklós Evangélikus Országos Levéltár

- Zsugyel János (?)

- Sztéhló Gáborhoz köthető, még élő személyek: Keveházi László, Andrási Andor

- Ferenczi Zoltán (Drenyovszky Irén kérte, hogy őt inkább ne)

- Milák Katalin – Záczkaliczky Pál

- Csepregi Zoltán

- Norvég Misszió

- Terrai László

- Endreffy Géza

- Horváth Erzsébet, Református Jó Pásztor Misszió

Lehetséges teendők:

* Levéltári kutatás
* Teológus Hallgatói disszertációs munka